CELEX: 32021R0670
Language: ro
Date: 2021-04-23 00:00:00
Title: Regulamentul de punere în aplicare (UE) 2021/670 al Comisiei din 23 aprilie 2021 de autorizare a introducerii pe piață a uleiului de Schizochytrium sp. (WZU477) ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE)

26.4.2021   
               
               
                  RO
               
               
                  Jurnalul Oficial al Uniunii Europene
               
               
                  L 141/14
               
            
         REGULAMENTUL DE PUNERE ÎN APLICARE (UE) 2021/670 AL COMISIEI
         din 23 aprilie 2021
         de autorizare a introducerii pe piață a uleiului de Schizochytrium sp. (WZU477) ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
         întrucât:
         
                     (1)
                  
                  
                     Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piața Uniunii.
                  
               
                     (2)
                  
                  
                     În temeiul articolului 8 din Regulamentul (UE) 2015/2283, a fost adoptat Regulamentul de punere în aplicare (UE) 2017/2470 al Comisiei (2), prin care a fost stabilită o listă a Uniunii conținând alimentele noi autorizate.
                  
               
                     (3)
                  
                  
                     La 14 martie 2019, societatea Progress Biotech bv (denumită în continuare „solicitantul”) a prezentat Comisiei, în temeiul articolului 10 alineatul (1) din Regulamentul (UE) 2015/2283, o cerere de extindere a utilizării alimentului nou ulei de Schizochytrium sp. În cerere se solicita extinderea utilizării uleiului de Schizochytrium sp. la formulele de început și formulele de continuare, astfel cum sunt definite în Regulamentul (UE) nr. 609/2013 al Parlamentului European și al Consiliului (3), destinate sugarilor și copiilor de vârstă mică. Tulpina de Schizochytrium sp. utilizată de solicitant și vizată de prezenta cerere este specificată ca tulpina WZU477.
                  
               
                     (4)
                  
                  
                     Solicitantul a prezentat, de asemenea, Comisiei o cerere de protecție a datelor care fac obiectul unui drept de proprietate pentru o serie de date originale prezentate în sprijinul cererii sale, acestea fiind date prezentate în sprijinul cererii inițiale din 14 martie 2019, și anume cererea 2012 (4); descrierea detaliată a procesului de producție (5); caracteristici chimice (6); analiza acizilor grași (7); analiza sterolilor (8); analiza metalelor grele (9); analiza HAP-urilor (10); analiza micotoxinelor (11); analiza dioxinelor, PCB-urilor de tipul dioxinelor, pesticidelor (12); analiza microbiologică (13); studiu de stabilitate retrospectivă (14); certificatele laboratoarelor de analize (15); datele privind compoziția (16). Solicitantul a solicitat, de asemenea, protecția datelor pentru datele suplimentare prezentate în cursul evaluării siguranței efectuate de autoritate: analiza proteică (17); analizele 3-MCPD-ului și ale esterilor de glicidil (18); analiza fizico-chimică (19); analiza microbiologică (20); analiza metalelor grele (21); analiza micotoxinelor (22); analiza HAP-urilor, a dioxinelor și a contaminanților de tipul dioxinelor (23); analiza profilului acizilor grași (24); analiza compoziției sterolilor (25); analiza râncezirii hidrolitice în timp (26); analiza biotoxinelor marine (27); studiu de stabilitate (28); certificat de analiză (29).
                  
               
                     (5)
                  
                  
                     În conformitate cu articolul 10 alineatul (3) din Regulamentul (UE) 2015/2283, la 24 iunie 2019, Comisia a consultat Autoritatea Europeană pentru Siguranța Alimentară (denumită în continuare „autoritatea”), solicitându-i să formuleze un aviz științific prin efectuarea unei evaluări pentru extinderea utilizării uleiului de Schizochytrium sp. ca aliment nou în formulele de început și formulele de continuare.
                  
               
                     (6)
                  
                  
                     La 31 august 2020, autoritatea și-a adoptat avizul științific privind „Siguranța uleiului de Schizochytrium sp. ca aliment nou în temeiul Regulamentului (UE) 2015/2283” (30). Acest aviz respectă cerințele de la articolul 11 din Regulamentul (UE) 2015/2283.
                  
               
                     (7)
                  
                  
                     În avizul respectiv, autoritatea a confirmat că identitatea tulpinii WZU477 aparține speciei Schizochytrium limacinum, căreia i s-a atribuit statutul de prezumție calificată de siguranță („QPS”) și a fost inclusă în 2020 în lista agenților biologici recomandați QPS, adăugați intenționat în produsele alimentare sau în hrana pentru animale (31). În avizul său, autoritatea a concluzionat că uleiul de Schizochytrium sp. produs din tulpina WZU477 aparținând speciei Schizochytrium limacinum este sigură în condițiile de utilizare propuse. Datele prezentate de solicitant nu au permis formularea unei concluzii cu privire la siguranța uleiului produs din alte tulpini de microalge din genul Schizochytrium. Avizul autorității oferă suficiente motive pentru a stabili că uleiul de Schizochytrium sp. (WZU477) în cadrul utilizărilor și al nivelurilor de utilizare propuse respectă cerințele de la articolul 12 alineatul (1) din Regulamentul (UE) 2015/2283.
                  
               
                     (8)
                  
                  
                     Prin urmare, avizul autorității nu oferă suficiente motive pentru a stabili dacă uleiul produs din alte tulpini de microalge din genul Schizochytrium atunci când este utilizat în formulele de început și în formulele de continuare este în conformitate cu articolul 12 alineatul (1) din Regulamentul (UE) 2015/2283. În urma avizului autorității și ținând seama de faptul că uleiul de Schizochytrium sp. autorizat, pentru care s-a solicitat o extindere a utilizării, nu este nici specific speciei, nici specific tulpinii, este, așadar necesar să se autorizeze introducerea pe piață a uleiului din tulpina WZU477 a Schizochytrium sp., și nu o extindere a utilizării uleiului din toate tulpinile din genul Schizochytrium, așa cum a cerut solicitantul.
                  
               
                     (9)
                  
                  
                     În avizul său, autoritatea a considerat că datele din cererea din 2012, descrierea detaliată a procesului de producție, caracteristicile chimice, analiza acizilor grași, analiza sterolilor, analiza metalelor grele, analiza HAP-urilor, analiza micotoxinelor, analiza dioxinelor, PCB-urilor de tipul dioxinelor, pesticidelor, analiza microbiologică, studiul de stabilitate retrospectivă, certificatele laboratoarelor de analize, datele privind compoziția, analizele 3-MCPD-ului și ale esterilor de glicidil, analiza fizico-chimică, analiza microbiologică, analiza metalelor grele, analiza micotoxinelor, analiza HAP-urilor, a dioxinelor și a contaminanților de tipul dioxinelor, analiza profilului acizilor grași, analiza compoziției sterolilor, analiza râncezirii hidrolitice în timp, analiza biotoxinelor marine, studiul de stabilitate și certificatul de analiză au servit drept bază pentru stabilirea siguranței alimentului nou; Pe această bază, în opinia Comisiei, concluziile privind siguranța uleiului de Schizochytrium sp. (WZU477) nu ar fi putut fi obținute fără datele din rapoartele acestor studii.
                  
               
                     (10)
                  
                  
                     În urma avizului autorității, Comisia a invitat solicitantul să ofere clarificări suplimentare cu privire la justificarea oferită în legătură cu revendicarea dreptului de proprietate asupra cererii 2012, descrierea detaliată a procesului de producție, caracteristicile chimice, analiza acizilor grași, analiza sterolilor, analiza metalelor grele, analiza HAP-urilor, analiza micotoxinelor, analiza dioxinelor, PCB-urilor de tipul dioxinelor, pesticidelor, analiza microbiologică, studiul de stabilitate retrospectivă, certificatele laboratoarelor de analize, datele privind compoziția, analizele 3-MCPD-ului și ale esterilor de glicidil, analiza fizico-chimică, analiza microbiologică, analiza metalelor grele, analiza micotoxinelor, analiza HAP-urilor, a dioxinelor și a contaminanților de tipul dioxinelor, analiza profilului acizilor grași, analiza compoziției sterolilor, analiza râncezirii hidrolitice în timp, analiza biotoxinelor marine, studiul de stabilitate și certificatul de analiză și să își clarifice revendicarea legată de dreptul exclusiv de a face trimitere la aceste date, în conformitate cu articolul 26 alineatul (2) litera (b) din Regulamentul (UE) 2015/2283.
                  
               
                     (11)
                  
                  
                     Solicitantul a declarat că, la momentul depunerii cererii, deținea dreptul de proprietate asupra acestor date și dreptul exclusiv de a face trimitere la acestea conform legislației naționale și că, prin urmare, terții nu au dreptul legal de a accesa sau de a utiliza acele studii, și nici de a face trimitere la datele respective.
                  
               
                     (12)
                  
                  
                     Comisia a evaluat toate informațiile furnizate de către solicitant și a considerat că solicitantul a justificat în mod suficient îndeplinirea cerințelor prevăzute la articolul 26 alineatul (2) din Regulamentul (UE) 2015/2283. Prin urmare, cererea din 2012, descrierea detaliată a procesului de producție, caracteristicile chimice, analiza acizilor grași, analiza sterolilor, analiza metalelor grele, analiza HAP-urilor, analiza micotoxinelor, analiza dioxinelor, PCB-urilor de tipul dioxinelor, pesticidelor, analiza microbiologică, studiul de stabilitate retrospectivă, certificatele laboratoarelor de analize, datele privind compoziția, analizele 3-MCPD-ului și ale esterilor de glicidil, analiza fizico-chimică, analiza microbiologică, analiza metalelor grele, analiza micotoxinelor, analiza HAP-urilor, a dioxinelor și a contaminanților de tipul dioxinelor, analiza profilului acizilor grași, analiza compoziției sterolilor, analiza râncezirii hidrolitice în timp, analiza biotoxinelor marine, studiul de stabilitate și certificatul de analiză conținute în dosarul solicitantului nu trebuie să fie utilizate de autoritate în beneficiul niciunui solicitant ulterior timp de cinci ani de la data intrării în vigoare a prezentului regulament. Prin urmare, introducerea pe piața Uniunii a uleiului de Schizochytrium sp. (WZU477) trebuie limitată la solicitantul în cauză în perioada respectivă.
                  
               
                     (13)
                  
                  
                     Cu toate acestea, restrângerea autorizării uleiului de Schizochytrium sp. (WZU477) și a trimiterii la datele cuprinse în dosarul solicitantului pentru utilizarea exclusivă a solicitantului nu împiedică alți solicitanți să ceară o autorizație de introducere pe piață pentru același aliment nou, cu condiția ca cererea lor să se bazeze pe informații obținute în mod legal, care să justifice autorizarea în temeiul Regulamentului (UE) 2015/2283.
                  
               
                     (14)
                  
                  
                     Prin urmare, Regulamentul de punere în aplicare (UE) 2017/2470 trebuie să fie modificat în consecință.
                  
               
                     (15)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            
               (1)   Uleiul de Schizochytrium sp. (WZU477), cu specificațiile din anexa la prezentul regulament, se include în lista cu alimentele noi autorizate a Uniunii, stabilită în Regulamentul de punere în aplicare (UE) 2017/2470.
            
            
               (2)   Pe o perioadă de cinci ani de la data intrării în vigoare a prezentului regulament, numai solicitantul inițial:
               
                           —
                        
                        
                           Societatea: Progress Biotech bv;
                        
                     
                           —
                        
                        
                           Adresă: Canaalstaete, Kanaalweg 33, 2903LR Capelle aan den Ijssel, Țările de Jos,
                        
                     este autorizată să introducă pe piața Uniunii alimentul nou menționat la alineatul (1), cu excepția cazului în care un solicitant ulterior obține autorizația pentru alimentul nou menționat fără a face trimitere la datele protejate în temeiul articolului 2 din prezentul regulament sau cu acordul societății Progress Biotech bv.
            
            
               (3)   Rubrica din lista Uniunii menționată la alineatul (1) include condițiile de utilizare și cerințele de etichetare stabilite în anexa la prezentul regulament.
            
         
         
            Articolul 2
            Datele cuprinse în dosarul de cerere, pe baza cărora autoritatea a evaluat alimentul nou menționat la articolul 1, asupra cărora solicitantul susține că deține drepturile de proprietate și în absența cărora alimentul nou nu ar fi putut să fie autorizat, nu pot fi utilizate în beneficiul unui solicitant ulterior pentru o perioadă de cinci ani de la data intrării în vigoare a prezentului regulament fără acordul societății Progress Biotech bv.
         
         
            Articolul 3
            Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.
         
         
            Articolul 4
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 23 aprilie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 327, 11.12.2015, p. 1.
         
            (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).
         
            (3)  Regulamentul (UE) nr. 609/2013 al Parlamentului European și al Consiliului din 12 iunie 2013 privind alimentele destinate sugarilor și copiilor de vârstă mică, alimentele destinate unor scopuri medicale speciale și înlocuitorii unei diete totale pentru controlul greutății și de abrogare a Directivei 92/52/CEE a Consiliului, a Directivelor 96/8/CE, 1999/21/CE, 2006/125/CE și 2006/141/CE ale Comisiei, a Directivei 2009/39/CE a Parlamentului European și a Consiliului și a Regulamentelor (CE) nr. 41/2009 și (CE) nr. 953/2009 ale Comisiei (JO L 181, 29.6.2013, p. 35).
         
            (4)  Anexa I (cererea de aliment nou din 2012), Progress Biotech bv, 2012 (nepublicată).
         
            (5)  Descrierea detaliată a procesului de producție, Progress Biotech bv, 2019 (nepublicată).
         
            (6)  Anexa II (caracteristici chimice), Progress Biotech bv, 2019 (nepublicată).
         
            (7)  Anexa III (analiza acizilor grași), Progress Biotech bv, 2019 (nepublicată).
         
            (8)  Anexa IV (analiza sterolilor), Progress Biotech bv, 2019 (nepublicată).
         
            (9)  Anexa V (analiza metalelor grele), Progress Biotech bv, 2019 (nepublicată).
         
            (10)  Anexa VI (analiza HAP-urilor), Progress Biotech bv, 2019 (nepublicată).
         
            (11)  Anexa VII (analiza micotoxinelor), Progress Biotech bv, 2019 (nepublicată).
         
            (12)  Anexa VIII (analiza dioxinelor, PCB-urilor de tipul dioxinelor, pesticidelor), Progress Biotech bv, 2019 (nepublicată).
         
            (13)  Anexa IX (analiza microbiologică), Progress Biotech bv, 2019 (nepublicată).
         
            (14)  Anexa XI (studiu de stabilitate retrospectivă), Progress Biotech bv, 2019 (nepublicată).
         
            (15)  Anexa XII (certificatele laboratoarelor de analize) (nepublicată).
         
            (16)  Apendicele B.2 (datele privind compoziția), Progress Biotech bv, 2019 (nepublicat).
         
            (17)  Anexa IV (analiza proteică), Progress Biotech bv, 2020 (nepublicată).
         
            (18)  Anexa VI (analizele 3-MCPD-ului și ale esterilor de glicidil), Progress Biotech bv, 2020 (nepublicată).
         
            (19)  Anexa VII (analiza fizico-chimică), Progress Biotech bv, 2020 (nepublicată).
         
            (20)  Anexa VIII (analiza microbiologică), Progress Biotech bv, 2020 (nepublicată).
         
            (21)  Anexa IX (analiza metalelor grele), Progress Biotech bv, 2020 (nepublicată).
         
            (22)  Anexa X (analiza micotoxinelor), Progress Biotech bv, 2019 (nepublicată).
         
            (23)  Anexa XI (analiza HAP-urilor, a dioxinelor și a contaminanților de tipul dioxinelor), Progress Biotech bv, 2020 (nepublicată).
         
            (24)  Anexa XII (analiza profilului acizilor grași), Progress Biotech bv, 2020 (nepublicată).
         
            (25)  Anexa XIV (analiza compoziției sterolilor), Progress Biotech bv, 2020 (nepublicată).
         
            (26)  Anexa XVII (analiza râncezirii hidrolitice în timp), Progress Biotech bv, 2020 (nepublicată).
         
            (27)  Anexa 1 (analiza biotoxinelor marine), Wageningen Food Safety Research Lab, 2020 (nepublicată).
         
            (28)  Anexa 3 (studiu de stabilitate), Progress Biotech bv, 2018 (nepublicată).
         
            (29)  Anexa I (certificat de analiză), Progress Biotech bv, 2016 (nepublicată).
         
            (30)  EFSA Journal 2020;18(10):6242.
         
            (31)  Grupul științific pentru pericolele biologice (Grupul BIOHAZ) al EFSA, 2020. „Declarație privind actualizarea listei agenților biologici recomandați QPS, adăugați intenționat în produsele alimentare sau în hrana pentru animale, astfel cum a fost notificată EFSA 11: caracterul adecvat al unităților taxonomice notificate EFSA până în septembrie 2019.”EFSA Journal 2020;18(2):5965, 57 pp.
      
      
         
            ANEXĂ
            Anexa la Regulamentul de punere în aplicare (UE) 2017/2470 se modifică după cum urmează:
            
                        1.
                     
                     
                        În tabelul 1 (Alimente noi autorizate), se introduce următoarea rubrică:
                        
                                    Aliment nou autorizat
                                 
                                 
                                    Condițiile în care poate fi utilizat alimentul nou
                                 
                                 
                                    Cerințe specifice suplimentare privind etichetarea
                                 
                                 
                                    Alte cerințe
                                 
                                 
                                    Protecția datelor
                                 
                              
                                    „Ulei de Schizochytrium sp. (WZU477)
                                 
                                 
                                    
                                       Categorie specifică de alimente
                                    
                                 
                                 
                                    
                                       Niveluri maxime de DHA
                                    
                                 
                                 
                                    Denumirea alimentului nou de pe eticheta produselor alimentare care îl conțin este «Ulei din microalgele Schizochytrium sp.»
                                 
                                 
                                     
                                 
                                 
                                    Autorizat la 16 mai 2021. Această includere se bazează pe dovezi științifice și date științifice care fac obiectul unui drept de proprietate, protejate în conformitate cu articolul 26 din Regulamentul (UE) 2015/2283.
                                    Solicitantul: Progress Biotech bv, Canaalstaete, Kanaalweg 33, 2903LR Capelle aan den Ijssel, Țările de Jos.
                                    Pe perioada protecției datelor, alimentul nou este autorizat să fie introdus pe piața Uniunii numai de către Progress Biotech bv, cu excepția cazului în care un solicitant ulterior obține autorizația pentru alimentul nou fără a face trimitere la dovezile științifice sau la datele științifice care fac obiectul unui drept de proprietate, protejate în conformitate cu articolul 26 din Regulamentul (UE) 2015/2283, sau cu acordul Progress Biotech bv.
                                    Data de încheiere a protecției datelor: 16 mai 2026 (5 ani).”
                                 
                              
                                    Formule de început și formule de continuare, astfel cum sunt definite în Regulamentul (UE) nr. 609/2013
                                 
                                 
                                    În conformitate cu Regulamentul (UE) nr. 609/2013
                                 
                              
                  
                        2.
                     
                     
                        În tabelul 2 (Specificații), se introduce următoarea rubrică:
                        
                                    Alimente noi autorizate
                                 
                                 
                                    Specificații
                                 
                              
                                    „Ulei de Schizochytrium sp. (WZU477)
                                 
                                 
                                    
                                       Descriere/definiție:
                                    
                                    Alimentul nou este un ulei produs din tulpina WZU477 a microalgelor Schizochytrium sp.
                                    
                                       Compoziție:
                                    
                                    Indice de aciditate: ≤ 0,5 mg KOH/g
                                    Indice de peroxid (IP): ≤ 5,0 meq/kg ulei
                                    Umiditate și substanțe volatile: ≤ 0,05 %
                                    Substanțe nesaponificabile: ≤ 4,5 %
                                    Acizi grași trans: ≤ 1,0 %
                                    Acid docosahexaenoic (DHA): ≥ 32,0 %
                                    Indice de p-anisidină: ≤ 10”